open-index/open-wikipedia-markdown huggingface dataset:
Դյուցազնագիրք դյուցազունների ասոցիացիա հասարակական կազմակերպություն

**Դյուցազնագիրք դյուցազունների ասոցիացիա հասարակական կազմակերպություն (Dyutsaznagirk Association of Bogatyrs Non-Governmental Organization)**, Հայաստանի Հանրապետությունում գործող հասարակական կազմակերպություն, որը զբաղվում է ազգությամբ հայերի սխրանքների և ինքնատիպ ուժային, ինտելեկտուալ և բացառիկ ռեկորդների գրանցմամբ։ 1990 թվականից հավաքագրված տեղեկությունները ներկայացվում են «Դյուցազնագիրք» ռեկորդների ժողովածու աշխատության մեջ։

## Պատմություն
Կազմակերպությունը հիմնադրվել է 1990 թվականին Հայաստանի ֆիզիկական կուլտուրայի և սպորտի պետական կոմիտեի նախաձեռնությամբ։ Անվանվել է Արտասովոր շարժողական ունակությունների գրանցման հանձնաժողով, որը արձանագրում էր հայազգիների ինքնատիպ ուժային ռեկորդները։ 2013թ-ից հանձնաժողովը վերանվանվել է Դյուցազնագիրք դյուցազունների ասոցիացիա հասարակական կազմակերպութուն, որն, արդեն, ոչ միայն գրանցում է ուժային ռեկորդները, այլ նաև ինտելեկտուալ, մշակութային և բացառիկ ռեկորդները։ 2012թ-ին ստեղծվել է նաև «Դյուցազնագիր» հիմնադրամը։

Ազգությամբ հայերի սխրանքները և ինքնատիպ ռեկորդները որևէ տեղ պահպանելու և հանրությանը ներկայացնելու անհրաժեշտությունը պատճառ է եղել ստեղծելու մի հանձնաժողով, որը կգրանցեր այդ ռեկորդները։ Հանձնաժողովի անդամները թղթային տեսքով շուրջ քսան տարի գրանցել և հավաքագրել են հայ ազգի ներկայացուցիչների տարբեր ռեկորդներ։ Այդ ամենը տպագրելու նպատակով հետագայում ստեղծվեց «Դյուցազնագիրքը»։ 
Գրքի առաջին հատորը հրատարակվել է 2012 թվականին։ Այն ներառում է 1991-2011 թվականներին կազմակերպության կողմից արձանագրված ռեկորդները։ Երկրորդ հատորը լույս է տեսել 2015 թվականին և ամփոփում է 2012-2015 թվականներին հավաքագրված տեղեկությունները։

1990թ-ից մինչև 1995 թվականը կազմակերպության նախագահն է եղել ԽՍՀՄ սպորտի վարպետ, վաստակավոր մարզիչ Միքայել Իսպիրյանը, 1995-1997 թվականներին` ԽՍՀՄ սպորտի վարպետ Արթուր Գևորգյանը, իսկ 1997 թվականից մինչ օրս նախագահում է ՀՀ ֆիզիկական կուլտուրայի և սպորտի վաստակավոր գործիչ, ՀՀ վաստակավոր մարզիչ՝ Վարդան Թովմասյանը։

## Պատկերասրահ

Dyucaznagirq.jpc (2).jpg|Դյուցազնագիրք
VardanTovmasjan.jpg|Գրքերի հեղինակ Վարդան Թովմասյան


## Ծանոթագրություններ

## Աղբյուրներ
* / «Դյուցազնագիրք» դյուցազունների ասոցիացիա հասարակական կազմակերպության ֆեյսբուքյան էջ
* / «Դյուցազնագիրք» դյուցազունների ասոցիացիա հասարակական կազմակերպության լրատվական էջ
* / «Դյուցազնագիրք»
* / Հատոր 1։
* / Հատոր 2։

Կատեգորիա:Հայաստանի հասարակական կազմակերպություններ
Կատեգորիա:Ռեկորդներ
Մորուլ (Ելիզավետպոլի գավառ)

**Մորուլ**, գյուղ Արևելյան Հայաստանի Ելիզավետպոլի նահանգի Ելիզավետպոլի գավառում։ Գտնվում է Ելիզավետպոլ քաղաքից 40 կմ հյուսիս-արևմուտք, Չարդախլու-Դալլար ճանապարհին։ Գյուղից 4-5 կմ հարավ գտնվում էր նույնանուն Մորուլ գյուղը։

## Բնակչություն
1908 թվականին գյուղն ունեցել է 2465 կովկասի թաթար բնակիչ։

## Պատմամշակութային կառույցներ
Գյուղն ուներ քարաշեն հայկական եկեղեցի։

## Տես նաև
* Ելիզավետպոլի նահանգի հայաբնակ բնակավայրեր

## Ծանոթագրություններ

Կատեգորիա:Արևելյան Հայաստանի գյուղեր
Հայրենիք։ Ֆորտ Սալեմ

**«Հայրենիք։ Ֆորտ Սալեմ»** (), ամերիկյան ֆանտաստիկ ժանրի հեռուստասերիալ, որը հեռարձակվում է Freeform ալիքով, իսկ պրեմիերան կայացել է 2020 թվականի մարտի 18-ին։ 2020 թվականի մայիսի 19-ին հեռուստաալիքը երկարացրել է հեռուստասերիալը երկրորդ եթերաշրջանով։ Երկրորդ եթերաշրջանի պրեմիերան կայացել է 2021 թվականի հունիսի 22-ին։ 2021 թվականի օգոստոսի 23-ին Freeform հեռուստաալիքը երկարացրել է հեռուստասերիալը երրորդ և եզրափակիչ եթերաշրջանով։

## Սյուժե
Հեռուստասերիալի իրադարձությունները կատարվում են զուգահեռ տիեզերքում, որում՝ 300 տարի առաջ կախարդները համաձայնվում են կռվել ԱՄՆ-ի համար, եթե նրանց դադարեն հետապնդել։ Գլխավոր երեք հերոսուհիները երեք երիտասարդ աղջիկներ են, որոնք պետք է պաշտպանեն երկիրը տարբեր սպառնալիքներից՝ օգտագործելով կախարդանք։

## Դերերում
### Հիմնական կազմ

## Սերիաների ցանկ
### 1 եթերաշրջան (2020)


### 2 եթերաշրջան (2021)


## Արտադրություն
### Մշակում
Հեռուստասերիալի մշակումը սկսվել է 2016 թվականի օգոստոսին «Մայր-հայրենիք» անվան տակ, իսկ 2018 թվականի հունիսի 5-ին պատվիրվել է պիլոտային էպիզոդը։

2019 թվականի մարտի 5-ին հայտարարվել է, որ 5 Freeform-ը պատվիրել է առաջին եթերաշրջանի նկարահանումները, որը բաղկացած է 10 էպիզոդից։ Հեռուստասերիալը ստեղծել է Էլիոթ Լոուրենսը, որը նաև հանդես է եկել որպես գործադիր պրոդյուսեր Ուիլլ Ֆերելի, Ադամ Մաքքեյի, Քևին Մեսսիքի, Մարիա Մագթենջիի և Սթիվեն Ադելսոնի հետ։

2019 թվականի մայիսի 14-ին թողարկվել է հեռուստասերիալի պաշտոնական թրեյլերը։ Առաջին սերիայի պրեմիերան կայացել է 2020 թվականի մարտի 18-ին։

2020 թվականի մայիսի 19-ին հեռուստաալիքը երկարացրել է հեռուստսերիալը երկրորդ եթերաշրջանով։ Երկրորդ եթերաշրջանի պրեմիերան կայացել է 2021 թվականի հունիսի 22-ին։

2021 թվականի օգոստոսի 23-ին հեռուստաալիքը երկարացրել է հեռուստասերիալւ երրորդ և եզրափակիչ եթերաշրջանով։

## Քասթինգ
### Նկարահանումներ
Հեռուստասերիալի պիլոտային էպիզոդը նկարահանվել է 2018 թվականի հուլիսին։ Առաջին եթերաշրջանի մնացած էպիզոդները նկարահանվել են 2019 թվականի ապրիլի 22-ին և ավարտվել են 2019 թվականի օգոստոսի 23-ին։

### Երաժշտություն
Հեռուստասերիալի երաժշտությունը գրել է Բերնդոն Ռոբերտսը։ Առաջին եթերաշրջանի սաունդթրեքների ալբոմը թողարկվել է 2020 թվականի մարտի 20-ին։

## Ծանոթագրություններ

Կատեգորիա:2020 հեռուստասերիալներ
Կատեգորիա:Ամերիկյան դրամա հեռուստասերիալներ
Կատեգորիա:Ամերիկյան ֆենտեզի հեռուստասերիալներ
Կատեգորիա:Անգլերեն հեռուստասերիալներ
Կատեգորիա:ԼԳԲՏ ֆիլմեր
Կատեգորիա:Վանկուվերում նկարահանված ֆիլմեր
Ֆլորենցիա (Կակետա)

**Ֆլորենցիա** (), քաղաք և մունիցիպալիտետ Կոլումբիայի հարավ-արևմուտքում։ Կակետա դեպարտամենտի վարչական կենտրոնը։

## Պատմություն
Քաղաքը հիմնադրվել է 1902 թվականի դեկտեմբերի 25-ին կապուցիների միաբան հայր Դորոտեո դե Պուպիալեսի կողմից (1876–1959)։ 1912 թվականին Ֆլորենցիային շնորհվել է մունիցիպալիտետի կարգավիճակ, և նույն թվականին տեղի են ունեցել քաղաքային խորհրդի առաջին ընտրությունները։ 1950 թվականի մարտի 14-ին Ֆլորենցիան հռչակվել է Կակետա դեպարտամենտի վարչական կենտրոն։

## Աշխարհագրական դիրք
280px|մինի|աջ|Ֆլորենցիայի մունիցիպալիտետը
Քաղաքը գտնվում է վարչության հյուսիսարևմտյան մասում՝ Արևելյան Կորդիլիերներ լեռնաշղթայի ստորոտներում, Աչա գետի ձախ ափին (Օրտեգուասա գետի աջ վտակ), երկրի մայրաքաղաք Բոգոտայից մոտավորապես 360 կիլոմետր հարավ-արևմուտք։ Ծովի մակարդակից ունի 561 մետր բացարձակ բարձրություն։
Մունիցիպալիտետի տարածքը 2292 կմ² է։

## Բնակչություն
Կոլումբիայի վիճակագրության ազգային վարչական դեպարտամենտի տվյալներով՝ քաղաքի և մունիցիպալիտետի ընդհանուր բնակչության թվաքանակը 2012 թվականին կազմել է 163 323 մարդ։
Քաղաքի բնակչության թվաքանակի դինամիկան ըստ տարիների․

Ռասայական առումով սպիտակամորթներն ու մետիսները կազմում էին քաղաքի բնակչության 95,9 %-ը, նեգրերը՝ 3,3 %-ը, հնդիկները՝ 0,8 %-ը։
5 տարեկանից բարձր բնակչության գրագիտության մակարդակը կազմել է 91,3 %։
Ֆլորենցիայի բնակչությունն ըստ տարիքային միջակայքի՝ 2005 թվականի տվյալներով բաշխվել է հետևյալ կերպ․ մինչև 20 տարեկան բնակիչներ՝ 44,87 %, 20-39 տարեկան բնակիչներ՝ 30,96 %, 40-59 տարեկան բնակիչներ՝ 17,07 % և 60 տարեկան ու բարձր տարիքի բնակիչներ՝ 7,11 %։

## Տնտեսություն և տրանսպորտ
Ֆլորենցիայի տնտեսության գյուղատնտեսական հատվածում գերակշռում են մսի և կաթնամթերքի ճյուղերը, տավարաբուծությունը, ակվակուլտուրան և բուսաբուծությունը (աճեցնում են բանան, մանիոկա և սուրճ)։ Արդյունաբերական արտադրությունը համեմատաբար թույլ է զարգացած և հիմնականում ներկայացված է սննդի ոլորտի ձեռնարկությունների կողմից։ Ֆլորենցիայի ճանապարհային ցանցը կազմում է 150 կմ քաղաքային և 337 կմ գյուղական ճանապարհ։ Կա քաղաքային տրանսպորտի ավտոբուսային ցանց։ Քաղաքից 3 կմ դեպի արևելք գտնվում է օդանավակայանը։

## Ծանոթագրություններ

Կատեգորիա:1902 հիմնադրումներ
Կատեգորիա:Բնակավայրեր այբբենական կարգով
Կատեգորիա:Կոլումբիայի քաղաքներ
Պուերտո Կաբեսաս

**Պուերտո Կաբեսաս** (), քաղաք և մունիցիպալիտետ Նիկարագուայի հյուսիսարևելյան մասում։ Հյուսիսատլանտյան ինքնավար մարզի վարչական կենտրոնը։

## Աշխարհագրական դիրք
Քաղաքը գտնվում է դեպարտամենտի արևելքում՝ Կարիբյան ծովի ափին՝ Մանագուայից մոտ 536 կմ հեռավորության վրա։ Ծովի մակարդակից ունի 7 մետր բացարձակ բարձրություն։

Քաղաքն ունի արևադարձային մուսոնային կլիմա՝ ամբողջ տարվա ընթացքում զգալի տեղումներ քանակով, բացառությամբ կարճատև չոր սեզոնից, որը շարունակվում է մարտից մինչև ապրիլ։ Միջին ջերմաստիճանը տատանվում է փետրվարին 24,5&nbsp;°C-ից մինչև 27,8&nbsp;°C՝ մայիսին։ Տեղումների տարեկան նորման 2799 մմ է։

## Պատմություն
1912-1925 թվականններին և 1926-1933 թվականներին Նիկարագուան բռնազավթված է եղել ԱՄՆ-ի զորքերի կողմից։ 1927 թվականի մայիսի 4-ին գեներալ Աուգուստո Սանդինոյի ղեկավարությամբ սկսվել է ազգային-ազատագրական պատերազմը (շարունակվել է մինչև 1934 թվականը)։ Սանդինիստների ակտիվացման կապակցությամբ 1928 թվականի հունվարի կեսերին Նիկարագուայի տարածքը բաժանվել է երեք օկուպացիոն գոտիների, ընդ որում երեք գոտիներից մեկի կենտրոնը դարձել է Պուերտո Կաբեսասը (այստեղ գտնվել են տարածաշրջանային շտաբն ու ծովային հետևակի կայազորը)։

1960-ական թվականների առաջին կեսին ծովային նավահանգիստը մնացել է ամերիկյան *Standard Fruit & Steamship Company* ընկերության սեփականությանը և հիմնականում օգտագործվել է անտառներն ու փայտանյութերն արտահանելու համար (բեռնաշրջանառությունը տարեկան կազմել է մոտ 50 հազար տոննա)։

ԱՄՆ-ի կողմից պատրաստված «2506 բրիգադի» Կուբա ներխուժման գործողության ընթացքում քաղաքի մոտակայքում ստեղծվել է «2506 բրիգադի» (*JMTide*) ուսումնական բազան։ 1961 թվականի ապրիլին Պուերտո Կաբեսաս նավահանգստում բրիգադը բռնվել է նավերի վրա և ուղարկվել Կուբա։ Օդանավակայանի արտաքին պարագծի (որի վրա տեղակայված էր բրիգադի ավիացիան) և երկաթուղային կայարանի պահպանությունն այդ ժամանակ ապահովել է Նիկարագուայի ազգային գվարդիայի ստորաբաժանումը։

1971 թվականին քաղաքի բնակչությունը կազմել է 10 հազար մարդ։ Այն հանդիսացել է փայտամշակման արդյունաբերության կենտրոն և կարևոր ծովային նավահանգիստ (որի միջոցով արտահանվել է փայտ և պղինձ)։

2007 թվականի սեպտեմբերին քաղաքը մասամբ ավերվել է «Ֆելիքս» փոթորկի հետևանքով։

## Բնակչություն
*Քաղաքի բնակչության թվաքանակի դինամիկան ըստ տարիների․*

## Տրանսպորտ
* Ծովային նավահանգիստ։
* Պուերտո Կաբեսաս օդանավակայան, որը կանոնավոր ամենօրյա չվերթներ է իրականացնում Մանագուայից։

## Քույր քաղաքներ
*  Բերլինգտոն (Վերմոնտ), ԱՄՆ
*  Լուլեո, Շվեդիա

## Ծանոթագրություններ

Կատեգորիա:Նիկարագուայի քաղաքներ
Կատեգորիա:Նավահանգստային քաղաքներ
Կատեգորիա:Բնակավայրեր այբբենական կարգով
Սիենֆուեգոս

**Սիենֆուեգոս** (, ), քաղաք Կուբայում, նույնանուն նահանգի կենտրոնը։

## Աշխարհագրական դիրք
Գտնվում է Կարիբյան ծովի ափին՝ Սիենֆուեգոս ծովախորշի արևելյան ափին, Հավանայից 250 կմ հարավ-արևելք։

## Պատմություն
Քաղաքը 1819 թվականին հիմնադրել են ֆրանսիացի ներգաղթյալները, կոչվել է Ֆերնարդինա դե Խագուան (*Fernardina de Jagua*)։ Քաղաքը ժամանակաից անվանումը ստացել է 1829 թվականին։ Հաճախ սխալմամբ համարվում է, որ վերանվանվել է ի պատիվ Կամիլո Սիենֆուգոսի, սակայն իրականում կոչվել է Կուբայի իսպանացի գեներալ-կապիտան (նահանգապետ) Խոսե Սիենֆուեգոս Հովելյանոսի պատվին։

1887-1889 թվականներին այստեղ կառուցվել է «Թերի» թատրոնը (ճարտարապետ՝ Լ․Սենչես Մարմոլ)։

Իսպանա-ամերիկյան պատերազմ>ից հետո 1898 թվականի մայիսի 11-ին ԱՄՆ զորքերը մարտով գրավել են Սիենֆուեգոսը։ 1924 թվականին քաղաքի բնակչության թիվը կազմում էր 73 480 մարդ։

1925 թվականին Սիենֆուեգոսի Ազգային աշխատանքային կոնգրեսում ստեղծվել է Կուբայի աշխատավորների ազգային կոնֆեդերացիան։

1956 թվականի սեպտեմբերի 5-ին քաղաքում սկսվել է ռազմածովային կայազորի ապստամբությունը Ֆ.Բատիստայի դիկտատուրայի դեմ, սակայն այն ճնշվել է։ 1958 թվականի սեպտեմբերին Սիենֆուեգոսում նոր ապստամբություն է սկսվել։

1959 թվականին Կուբայի հեղափոխության հաղթանակից հետո այստեղ սկսվել է զարգանալ արդյունաբերությունը։ 1964 թվականի հոկտեմբերին իր աշխատանքն է սկսել «José Gregorio Martínez» դիզելային շարժիչների արտադրության գործարանը։ Կառուցվել է նաև «Պունտա Գորդա» հանգստի գոտին։

1970 թվականին բնակչության թիվը կազմում էր 85,2 հազար բնակիչ, քաղաքը քիմիական, սննդի (այդ թվում՝ պտղահումքային), ծխախոտի, կաշվի-կոշիկի և տեքստիլ արդյունաբերության, շինանյութերի արտադրության և նավաշինության կենտրոն էր։ Այստեղ գործում էին ՋԷԿ և խեցգետին որսալու ֆլոտիլիա։

1980-ականների սկզբին քաղաքն իրենից ներկայացնում էր վարչական, կրթական և առևտրաարդյունաբերական կենտրոն՝ 100 հազար բնակչությամբ։ Բացի սննդարդյունաբերական ձեռնարկություններից, այստեղ կառուցվել են ազոտական պարարտանյութերի արտադրության գործարան, կերային խմորիչների արտադրության գործարան, գլյուկոզայի արտադրության գործարան, ձկնաբուծական կոմբինատ, ցեմենտի գործարան, մի քանի մեքենաշինական գործարաններ։ Միևնույն ժամանակ սկսվել է կղզու խոշորագույն նավթավերամշակման գործարանի և առաջին ԱԷԿ-ի շինարարության նախապատրաստումը։

2005 թվականին քաղաքի պատմական կենտրոնը մտցվել է Համաշխարհային ժառանգության ցանկ։

## Ժամանակակից դրություն
[thumb|right|[Խոսե Մարտի այգի]]Ներկայումս Սիենֆուեգոսը խոշոր ծովային նավահանգիստ է, շաքարի, ծխախոտի և սուրճի վաճառքի կենտրոն։ Քաղաքում կա նավթարդյունաբերական գործարան։

## Տրանսպորտ

* Ավտոմոբիլային ճանապարհների հանգույց և երկաթուղու կայարան։
* Ծովային նավահանգիստ։

## Հայտնի բնիկներ

* Յուդել Մորենո՝ կուբացի նիզակ նետող, միջազգային մրցաշարերի մրցանակակիր։

## Ծանոթագրություններ

## Արտաքին հղումներ
* Обзор достопримечательностей Сьенфуэгоса
* Сьенфуэгос 
* Сьенфуэгос на CubaWorld 

Կատեգորիա:Կուբայի քաղաքներ
Կատեգորիա:Համաշխարհային ժառանգություն Կուբայում
Կատեգորիա:Բնակավայրեր այբբենական կարգով
Կատեգորիա:Կուբայի բնակավայրեր
Կատեգորիա:1819 թվականին հիմնադրված բնակավայրեր
Իլյապել

**Իլյապել** (), քաղաք Չիլիում։ Նույնանուն համայնքի վարչական կենտրոնն է։ Քաղաքի բնակչությունը կազմում է 21 826 մարդ (2002)։ Քաղաքն ու կոմունան մտնում են Չոապա նահանգի և Կոկիմբո շրջանի կազմի մեջ։

Կոմունայի տարածքը կազմում է 2 624,6 կմ², բնակչությունը՝ 30 848 մարդ (2017)։ Բնակչության խտությունը 11,75 մարդ/կմ² է։
## Տեղագրություն
Քաղաքը գտնվում է նահանգի վարչական կենտրոն Լա Սերենա քաղաքից 193 կմ հարավ։

Կոմունան սահմանակից է․
* հյուսիսում՝ Կոմբարբալա կոմունային,
* արևելքում՝ Արգենտինային Սան Խուան նահանգին,
* հարավ-արևելքում՝ Սալամանկայի կոմունային,
* հարավում՝ Լոս Վիլոս կոմունային,
* արևմուտքում՝ Կանելա կոմունային։

## Ժողովրդագրություն
2012 թվականի մարդահամարի ընթացքում Վիճակագրության ազգային ինստիտուտի (INE) կողմից հավաքված տեղեկությունների համաձայն՝ համայնքի բնակչությունը կազմում է․

## Կարևոր բնակավայրեր

## Ծանոթագրություններ

## Արտաքին հղումներ
*Իլյապել կոմունա (citypopulation.de)
* http://www.mundochoapa.cl 
* Radio Illapel 
* http://www.diarioeldia.cl/
* https://web.archive.org/web/20071017170231/http://injuv4.cl/ensite/?page_id=50
* choapa.net
* www.choapa.cl

Կատեգորիա:Չիլիի քաղաքներ
Պուչունկավի

**Պուչունկավի** (), քաղաք Չիլիում։ Նույնանուն համայնքի վարչական կենտրոնն է։ Գյուղի բնակչությունը կազմում է 3575 մարդ (2002)։ Գյուղն ու կոմունան մտնում են Վալպարաիսո նահանգի և Վալպարաիսո շրջանի կազմում։

Կոմունայի տարածքը կազմում է 300,8 կմ², բնակչությունը՝ 18 546 բնակիչ (2017)։ Բնակչության խտությունը  61,66 մարդ/կմ² է։

## Տեղագրություն
Գյուղը գտնվում է նահանգի վարչական կենտրոն Վալպարաիսոյից 44 կմ դեպի հյուսիս-արևելք։

Կոմունան սահմանակից է․
* հյուսիսում՝ Սապալյար կոմունային,
* արևելքում՝ Նոգալես կոմունային
* հարավ-արևելքում՝ Լա Կրուս կոմունային,
* հարավում՝ Կիլոտա կոմունային,
* հարավ-արևմուտքում՝ Կինտերո կոմունային, 
* Արևմուտքում հարում է Խաղաղ օվկիանոսի ափին։

## Ժողովրդագրություն
2012 թվականի մարդահամարի ընթացքում Վիճակագրության ազգային ինստիտուտի (INE) կողմից հավաքված տեղեկությունների համաձայն՝ համայնքի բնակչությունը կազմում է․

## Կարևոր բնակավայրեր

## Ծանոթագրություններ

## Արտաքին հղումներ
* Կոմունայի պաշտոնական կայքը
*Պուչունկավի կոմունան (citypopulation.de)

Կատեգորիա:Չիլիի քաղաքներ
Հրեշտակները ընկնում են

**Հրեշտակները ընկնում են** (), ամերիկյան *Lifetime* հեռուստաալիքով հեռարձակված հեռուստաֆիլմ,որի ռեժիսորը Ռալֆ Հեմեկերն է։ Ֆիլմի սյուժեն հիմնված է Նորա Ռոբերթսի «Հրեշտակները ընկնում են» վեպի վրա։

## Սյուժե
Տիկին Ռիս Գիլմորին խուսափում է իր անցյալից, քանի որ նա մի հոգեկան հիվանդի զոհ է դարձել, ով սպանել էր իր գործընկերներին։ Ռիսը հրաշքով ողջ է մնացել, սակայն այդ ամենը նրա վրա հոգեբանական ծանր հետք է թողել։ Նա փորձում է իր հանգստությունը գտնել Անջելս-Ֆոլ փոքրիկ քաղաքում, և կարծես թե նրան հաջողվում է, բայց անսպասելիորոն այնտեղ սկսում են առեղծվածային սպանություններ տեղի ունենալ։ Եվ Ռիսի համար ամենասարսափելին այն է, որ նա այդ սպանությունների մեջ սկսում է կասկածել Բրոուդիին՝ այն մարդուն, ում նա աստիճանաբար սիրահարվում է։

## Դերերում
* Հիզեր Լոկլիր՝ Ռիս Գիլմոր
* Ջոնաթոն Շեկ՝ Բրոուդի
* Գարի Հադսոն՝ Ռիկ Մերսդեն
* Դերեկ Հեմիլթոն՝ Լո
* Լինդա Դարլոու՝ Ջոանի
* Լիզա Մարի Քերուկ՝ Լինդա Հեյլ
* Լեն Կրոուտեր՝ Դոկ
* Պիտ Սիդոն՝ Մակ Դրուբբեր
* Ռոբերտ Ուայթ՝ Լինթ
* Քրիստի Գրին՝ Ջիննի
* Ջեմմա Բլեքուել՝ Դեբբի Մերսդեն
* Թամարա Վերդեն՝ նարնջագույն գլխարկով կինը
* Գիլյերմո Յուրա՝ Սերժ
* Լորի Ռեվենսբորգ՝ ոսկերիչ

## Ծանոթագրություններ

Կատեգորիա:2000-ականների ամերիկյան ֆիլմեր
Կատեգորիա:2000-ականների անգլերեն ֆիլմեր
Կատեգորիա:2007 թվականի ԱՄՆ ֆիլմեր
Կատեգորիա:Ամերիկյան դրամա ֆիլմեր
Կատեգորիա:Ամերիկյան թրիլեր ֆիլմեր
Կատեգորիա:Ամերիկյան մելոդրամա ֆիլմեր
Կատեգորիա:Ամերիկյան ռոմանտիկ ֆիլմեր
Կատեգորիա:Ամերիկյան վեպերի էկրանավորումներ
Պորտուգալիա-Հայաստան բարեկամության միություն

**Պորտուգալիա-Հայաստան բարեկամության միություն**, հիմնադրվել է 2016 թվականի մարտի 31-ին Պորտուգալիայի մայրաքաղաք Լիսաբոնում։ Ունի երկու տարածաշրջանային ներկայացուցչություն, առաջինը Պորտուգալիայի Պորտա քաղաքում (բացված 2016 թվականի հուլիսին) ներկայացուցիչը Վարդան Ադիբեկյան, և մեկ տարածաշրջանային ներկայացուցչություն Երևանում, ներկայացուցիչ՝ Տիգրան Արզումանյան։

Գործունեության հիմնական բնագավառներն են Հայաստան-Պորտուգալի հարաբերությունների զարգացումը, մշակութային, լեզվական, կրթական, քաղաքական և հասարակական համագործակցության ապահովումը երկու երկրների միջև։

Պորտուգալիա-Հայաստան բարեկամության միության ծրագրերից են՝ Պորտուգալիա-Հայաստան ինստիտուցիոնալ ֆորումը, «Կոնսոնանսիա» նվագախումբը, Արժևորում և գործարար հնարավորություններ ֆորումը։

մինի|ձախից|«Կոնսոնանսիա» լարային նվագախմբի անդամները։
2016 թվականին միության հովհանու ներքո հիմնադրվել է «Կոնսոնանսիա» լարային նվագախումբը, բաղկացած հայ և պորտուգալացի երաժիշտներից։ 2018 թվականին միության ջանքերով Լիսաբոնի համալսարանում բացվել է «Հայոց լեզու և մշակույթ» ուսումնառության բաժինը, որը 2019 թվականի հոկտեմբերի 5-ին համալրվել է 6 ուսանողով։ Դասըթացը 2021 թվականի սեպտեմբերին փոխարինվել է՝ միության, Լիսաբոնի համալսարանի, Երևանի Պետական համալսարանի և ՀԲԸՄ-ի Հայկական Վիրտուալ Համալսարանի միջև ստորագրած «Հայագիտական ուսումնասիրություններ» թեմայով դասընթացներ կազմակերպելու մասին համաձայնագրով։

2019 թվականի ապրիլի 26-ին միության ակտիվ աշխատանքի շնորհիվ Պորտուգալիայի Ազգային Ասամբլեան ընդունել է 1915 թվականին տեղի ունեցած Հայոց Ցեղասպանության մասին հռչակագիր։

## Տես նաև
*Հայերը Պորտուգալիայում
*Հայ-պորտուգալական հարաբերություններ

## Ծանոթագրություններ

## Արտաքին հղումներ
* ՊՀԲՄ պաշտոնական կայքը 
* Կոնսոնանսիա լարային նվագախմբի երաժիշտներից կազմված քառյակի ելույթը -Լիսաբոն, 5.04.2017
* Պորտուգալիա-ՀՀ բարեկամության միության նախագահը խոսել է Հայաստանում պորտուգալերենի դասավանդման հնարավորության մասին
*Միության Ֆեսյբուքյան էջի հղումը
*Միության ՅուԹյուբյան ալիքի հղումը

Կատեգորիա:Պորտուգալիայի կազմակերպություններ
Կատեգորիա:Սփյուռքահայ կազմակերպություններ
Աբգար Նազարյան

**Աբգար Գեղամի Նազարյան** (), Հայաստանի զինված ուժերի զինծառայող, Արցախյան 44-օրյա պատերազմի մասնակից։ Հերոսաբար զոհվել է Կարախանբեյլի գյուղի առաջնային դիրքերից մեկում՝ ԱԹՍ-ի հարվածից։

## Կենսագրություն
Աբգար Նազարյանը ծնվել է Երևանում, 2002 թվականի փետրվարի 4-ին։ Սովորել է Երևանի Գրիգոր Զոհրապի անվան թիվ 43 դպրոցում, 2020 թվականին ավարտել է Ավետիք Իսահակյանի անվան ավագ դպրոցը։ 2020 թվականին ընդունվել է Հայաստանի Ֆրանսիական համալսարանի իրավագիտության ֆակուլտետը, որից հետո զորակոչվել բանակ։

Ծառայությունն անցել է Հադրութում։ Ընդգրկվել է ուսումնական գումարտակի դիպուկահարների դասակում։

Պատերազմի առաջին ժամերից մասնակցել է մարտական գործողություններին՝ դիպուկահարի իր զենքով թշնամուն պատճառելով կենդանի ուժի զգալի կորուստներ։

Զոհվել է Կարախանբեյլի գյուղի մոտ՝ ԱԹՍ-ի հարվածից։

Աբգար Նազարյանը 2021 թվականին հունվարի 8-ին հուղարկավորվել է Տավուշի մարզի Կիրանց գյուղում։

Հետմահու պարգևատրվել է մի շարք շքանշաններով, այդ թվում՝ «Մարտական ծառայության» մեդալով։

Աբգար Նազարյանի և ևս յոթ նահատակների հիշատակին խաչքար է տեղադրվել Երևանի Նոր Արեշ թաղամասի այն բակում, որտեղ ծնվել և մեծացել է։ Նրա պատկերով հուշատախտակ է տեղադրված Կիրանցի հերոսների հուշահամալիրում։

Աբգար Նազարյանը ընդգրկված է եղել «Կարմիր արծիվներ» ֆան ակումբում և ակտիվորեն աջակցել է Հայաստանի ֆուտբոլի հավաքականին և ակումբային թիմերին Հայաստանում և արտերկրում։

## Ծանոթագրություններ

Կատեգորիա:44-օրյա պատերազմի մասնակիցներ հայկական կողմից
Փաք Սոնհուն

**Փաք Սոնհուն** (, , ), հարավկորեացի երգիչ և նախկին գեղասահորդ։ Հանդիսանում է հարավկորեական Enhypen բոյ բենդի անդամ։

## Վաղ կյանք
Ծնվել է 2002 թվականի դեկտեմբերի 8-ին` Հարավային Կորեայի Գյոնգի նահանգի Նամյանջու քաղաքում։ Ունի կրտսեր քույր։

## Կարիերա
### 2010-2020: Գեղասահք
Սոնհունը հաղթել է երկու միջազգային մրցումներում առաջադեմ սկսնակների համար 2015-2016 թվականների Ասիական գեղասահքի գավաթն ու Լոմբարդիայի գավաթը։

2016-2017 թվականներին Սոնհունը դեբյուտ է կատարել երիտասարդների գեղասահքի միջազգային արենայում։ Ասիական գավաթում նա արծաթե մեդալ է նվաճել և Էստոնիայում մասնակցել է ISU-ի գրան պրիին որպես Հարավային Կորեայի ներկայացուցիչ։ Հաջորդ տարի նա ևս մեկ արծաթե մեդալ է նվաճել Ասիական գավաթում և Լեհաստանում մասնակցել է ISU-ի երիտասարդների գրան պրիին։

2018-1019 թվականների գեղասահքի սեզոնների ընթացքում Սոնհունը հնարավորություն է ստացել մասնակցել բարձր տարիքային կատեգորիաների մրցումներում։ Նա մասնակցել է ISU Challenger-ի երկու մրցաշարերում` Ասիական գեղասահքի գավաթում և Ալպենի գավաթում։

### 2020-ներկա։ Դեբյուտը Enhypen խմբում
2020 թվականի Հունիսին Սոհունը դարձել է «I-LAND» շոուի մասնակից։ Շոուի եզրափակչում հանդիսատեսի քվեարկության արդյունքում Սոնհունը զբաղեցնում է 6-րդ հորիզոնականը և ընդգրկվում է հաղթողների կազմում, որոնք հետագայում դեբյուտ են կատարում Enhypen խմբում` 2020 թվականի նոյեմբերի 30-ին` «» մինի ալբոմով։

## Ֆիլմագրություն
### Հեռուստատեսային շոուներ

## Ծանոթագրություններ

Կատեգորիա:Գեղասահորդներ
Կատեգորիա:Հարավկորեացի երգիչներ
Լարք Հարբոր

**Լարք Հարբոր**  (անգլ. Lark Harbour), ոչ մեծ քաղաք (*town*) Նյուֆաունդլենդ կղզում (Նյուֆաունդլենդ և Լաբրադոր նահանգ, Կանադա)։

## Աշխարհագրություն
Լարք-Հարբորը գտնվում է Նյուֆաունդլենդ կղզու արևմտյան մասում, Բեյ-Օֆ-Այլենդս ծոցի հարավային ծայրամասում, Սուրբ Լավրենտիոս ծոցի մոտակայքում։ Քաղաքը գտնվում է համանուն ծովածոցում։ Քաղաքի տարածքը կազմում է 12,92 կմ²։

Լարք ծովածոցի մյուս կողմում (թերակղզու վրա, որը այդ ծովածոցը բաժանում է հարևան Յորք ծովածոցից) գտնվում է Բլոու-Մի-Դաուն նահանգային զբոսայգին։ Բացի այդ, Լարք նավահանգստի շրջակայքում կան մի քանի այլ զբոսաշրջային ուղիներ, այդ թվում՝ դեպի Սուրբ Լավրենտիոսի ծոցի ափին գտնվող ծովածոցերը։

## Պատմություն
Ծոցն իր անունը ստացել է ի պատիվ  *[[HMS|H.M.S.]] Lark-*ի, որը մեկն է այն երկու նավերից, որոնց վրա Ջեյմս Կուկը 1767 թվականին ուսումնասիրել է Բեյ-Օֆ-Այլենդս շրջանը։ Երկրորդ նավի` *H.M.S. York-*ի պատվին է անվանակոչվել հարևան Յորք ծոցը` հետագայում Յորք նավահանգստային ավանը, որը տեղակայված է Լարք Հարբորից հարավ։ XVIII  դարում ֆրանսիացի ձկնորսները ծովածոցում ձողաձուկ և տառեխ էին որսում։ XIX դարի սկզբին Լարք Հարբոր շրջան ԱՄՆ-ից և Նոր Շոտլանդիայից եկան ձկնավաճառներ։ 1830-ական թվականներին այստեղ երկու խրճիթներ կային, իսկ 1850-ականներին արդեն այն մշտական բնակիչներով բնակավայր էր։

1884 թվականին Լարք Հարբորում ապրում էր 77 մարդ, իսկ 1911 թվականին բնակչությունը հասավ 362-ի։ Հիմնական զբաղմունքները ձկնորսությունն ու այգեգործությունն էին։ Լարք-Հարբորը դարձավ կարևոր նավահանգիստ տառեխի արտահանման համար (և մինչև 1979 թվականը մնաց այդ կարգավիճակում)։ 1974 թվականին Լարք Հարբորը ստացավ փոքր քաղաքի (*town*) կարգավիճակ, բացի այդ, նրա կազմի մեջ մտան նաև մոտակայքի Լիթլ Պորտը (*Little Port*) և Բոթլ Քովը (*Bottle Cove*): Քաղաքում կա անգլիական եկեղեցի, դպրոց, գրադարան, երկու ռեստորան և հանրախանութ։

## Բնակչություն
2016 թվականի տվյալների համաձայն Լարք-Հարբորի բնակչությունը կազմում էր 522 մարդ, 48,6% տղամարդ և 51,4% կին։ Լարք Հարբորի բնակիչների կյանքի միջին տևողությունը կազմում էր 47,4 տարի։

## Պատկերասրահ

Image:Lark Harbour from James Cook Heritage Trail Newfoundland Canada DSC 6115.jpg|Տեսարան ծոցի մյուս կողմից
Image:Lark Harbour Newfoundland Canada DSC 5948.jpg|Բենզալցակայանը և եկեղեցին
Image:Little Port near Lark Harbour Newfoundland Canada DSC 6046.jpg|Լիթլ Պորտ
Image:Lark Harbour from Blow Me Down Mountain Newfoundland Canada DSC 3294.jpg|Տեսարան Բլոու-Մի-Դաուն լեռներից


## Ծանոթագրություններ

## Արտաքին հղումներ
* 
* 

Կատեգորիա:Կանադայի քաղաքներ ըստ տարածքի
Բելգրանո (շրջան, Բուենոս Այրես)

**Բելգրանո** (), շրջան Արգենտինայի մայրաքաղաք Բուենոս Այրեսի հյուսիսային հատվածում։ Զբաղեցնում է մոտավորապես 8,02 կմ² տարածք։ Բնակչության թվաքանակը 2001 թվականի տվյալներով եղել է 126 816, խտությունը՝ 15&nbsp;812,4 մարդ/կմ²։

## Պատմություն
Հիմնադրվել է 1855 թվականին,  կոչվել Արգենտինայի ազգային դրոշի նախագծի հեղինակ, քաղաքական ու ռազմական առաջնորդ Մանուել Բելգրանոյի անունով։ Նորաստեղծ բնակավայրը կարճ ժամանակամիջոցում արագ տեմպերով աճել ու զարգացել է և 1880 թվականին ստացել քաղաքի կարգավիճակ։ Այդ նույն տարում Բելգրանոն մի քանի շաբաթ եղել է Արգենտինայի մայրաքաղաքը և հենց այդ ժամանակ ու այստեղ է ընդունվել Բուենոս Այրեսն Արգենտինայի մայրաքաղաք հռչակելու մասին օրենքը։ 1887 թվականին Բուենոս Այրեսին մերձ Բելգրանո և Ֆլորես քաղաքները ներառվել են մայրաքաղաքի դաշնային շրջանի մեջ։

Բելգրանոյի անունով է կոչվել իսպաներենի ու գերմաներենի խառնուրդ հանդիսացող *բելգրանոդոյչ* խոսակցական լեզուն, որը տարածված է Բուենոս Այրեսի հյուսիսային շրջաններում։

## Տեսարժան վայրեր
Բելգրանոյի տարածքում է գտնվում Սարմիենտոյի անվան պատմության թանգարանը, որտեղ ցուցադրված են Արգենտինայի նախկին նախագահներ Դոմինգո Ֆաուստինո Սարմիենտոյին և Նիկոլաս Ավելյանեդային պատկանած իրեր։ Թանգարանը գործում է Բելգրանոյի նախկին ռատուշայում, որտեղ նիստեր է անցկացրել Արգենտինայի ազգային կոնգրեսը այն շաբաթների ընթացքում, երբ Բելգրանոն երկրի մայրաքաղաքն էր։

Այս շրջանի սահմաններում է ընկած նաև արգենտինական համբավավոր «Ռիվերփլեյթ» ֆուտբոլային թիմի և Արգենտինայի ֆուտբոլի ազգային հավաքականի մարզումների ու տնային հանդիպումների անցկացման գլխավոր ասպարեզը՝ Անտոնիո Լիբերտիի անվան «Մոնումենտալ»  մարզադաշտը, որը 2019 թվականին իրականացված վերակառուցումից հետո կարող է միաժամանակ ընդունել 70&nbsp;074 հանդիսական։

## Պատկերասրահ
500px|thumb|center|

File:Museo Histórico Sarmiento.jpg|Պատմության թանգարանը
File:Pabellon Barracas.JPG|Gazebo at Belgrano C|Barrancas զբոսայգին
File:CasaYrurtia012.jpg|Քանդակագործ Ռոխելիո Իրուրտիայի տուն-թանգարանը
File:Museo de Arte Español Enrique Larreta esquina.jpg|Իսպանական արվեստի Էնրիկե Լեռետայի անվան թանգարանը
File:BA-BarrioChino.JPG|«Չայնաթաուն» թաղամասի մուտքը
File:La Redonda2.jpg|Անարատ հղության ծխական եկեղեցին


## Ծանոթագրություններ

## Արտաքին հղումներ
**
* Belgrano, Buenos Aires neighborhood guide 
* Страница района на сайте города 
* Фотографии района Бельграно

Կատեգորիա:Արգենտինայի բնակավայրեր
Կատեգորիա:Բուենոս Այրես
Բոեդո (շրջան, Բուենոս Այրես)

**Բոեդո** (), Արգենտինայի մայրաքաղաք Բուենոս Այրեսի շրջաններից մեկը։ № 5 համայնքի բաղկացուցիչ մասն է կազմում; Զբաղեցնում է մոտավորապես 2,61 քառակուսի կիլոմետր տարածք; Բնակչության թվաքանակը 2001 թվականի տվյալներով եղել է 45.563, բնակչության խտությունը կազմել է 17.457 մարդ / կմ²։ Շրջանը և նրա մեջտեղով անցնող Ավենիդա Բոեդո պողոտան կոչվել են 19-րդ դարի ազատագրական շարժման կարկառուն գործիչներից մեկի՝ փայլուն իրավաբան, Բուենոս Այրեսի պրովինցիայի պատգամավոր, հետագայում՝ Տուկումանի օրենսդիր մարմնի՝ կոնգրեսի փոխնախագահ, դոկտոր Մանուել Բոեդո Խոակինի անունով։ Ավենիդա Բոեդոյի և Սան Խուան փողոցի անկյունում է գտնվում *Esquina Homero Manzi* շենքը, որը հայտնի է նրանով, որ այդտեղ պարբերաբար անց են կացում արգենտինական տանգոյի փառատոներ։ Շրջանին ճանաչում ու համբավ է բերել նաև 1920-ական թվականներին այստեղ գործած «*Բոեդո*» գրական խմբակը, որին անդամակցել են սոցիալիստական հայացքներ ունեցող արգենտինացի և ուրուգվայցի անվանի գրողներ։

## Պատկերասրահ

Buenos Aires - Esquina Homero Manzi - P2070092.JPG|*Esquina Homero Manzi*-ն
Cafes on Boedo.jpg|Սրճարաններից մեկի մուտքի մոտ
Autopista 25 de Mayo en el barrio de Boedo.jpg|Շրջանը հատող *25 de Mayo* (Մայիսի 25-ի անվան) ավտոմայրուղին 
WLM2013 EsquinaSJyBoedo (4).JPG|Տեսարան Բոեդոյի և Սան Խուանի պողոտաների հատման վայրից
WLM2013 EsquinaSJyBoedo (2).JPG|Տեսարան Բոեդոյի և Սան Խուանի պողոտաների հատման վայրից
Esquina de San Juan y Boedo, Buenos Aires.jpg|Տեսարան Բոեդոյի և Սան Խուանի պողոտաների հատման վայրից


## Ծանոթագրություններ

## Արտաքին հղումներ
* Barrio «Boedo» en wikimapia.org
*https://govips.com/boedo-escorts/
* Extenso paseo fotográfico por todo el barrio de Boedo
* Sitio web del barrio de Boedo, con información acerca de los puntos de interés y una guía con los mejores lugares de la zona
* Sitio web de la Red Cultural de Boedo 

Կատեգորիա:Արգենտինայի բնակավայրեր
Կատեգորիա:Բնօրինակում անաղբյուր հոդվածներ
Կատեգորիա:Բուենոս Այրես
Էպիգենեզ (այլ կիրառումներ)

**Էպիգենեզ** () հունարեն եզրույթ, որը կարող է վերաբերել.

* Էպիգենեզ - կենսաբանության մեջ ուսմունք օրգանիզմների սաղմնային զարգացման մասին, ըստ որի այդ գործընթացն իրականանում է շնորհիվ հաջորդաբար առաջացող նորագոյացությունների,
* Էպիգենեզ - երկրաբանության մեջ երկրորդական պրոցեսներ, որոնք պայմանավորում են միներալների և ապարների (այդ թվում՝ օգտակար հանածոների) հետագա փոփոխություններն ու նորագոյացումները։
Մուշաբաղ

**Մուշաբաղ**, գյուղ Արևելյան Հայաստանի Ելիզավետպոլի նահանգի Ելիզավետպոլի գավառում։

## Բնակչություն
1907 թվականին գյուղն ունեցել է 340 թուրք, իսկ 1908-ին՝ 340 կովկասի թաթար բնակիչ։

## Տես նաև
* Ելիզավետպոլի նահանգի հայաբնակ բնակավայրեր

## Ծանոթագրություններ

Կատեգորիա:Արևելյան Հայաստանի գյուղեր
Ռոբերվալ (Կանադա)

**Ռոբերվալ** (), քաղաք Կանադայի Քվեբեկ նահանգում՝ Սագենեյ տարածաշրջանում (գետ Սեն Ժան)։ 2014 թվականին քաղաքում ապրել է 10 022 մարդ։ Քույր քաղաք՝ Բուտարե՝ Ռուանդա։

## Աշխարհագրական դիրքը
Քաղաքի դիրքը Լե Դոմեն դյու Ռուայում|thumb|left|200px
Ռոբերվալը գտնվում է Սեն Ժան գետի հարավարևմտյան ափին։
Քաղաքը Լյե դոմեն Դյու Ռուայի վարչական կենտրոնն է։ Ռոբերվալը Սեն Ժեն գետի երրորդ ամենամեծ քաղաքն է Ալմայից հետո

## Պատմություն
Ռոբերվալ քաղաքի քաղաքապետարանը|thumb|right|250px
thumb|right|Հյուրանոց Շատո Ռոբերվալ (1895), կառուցվել է 1888 թվականին, վառվել՝ 1908 թվականին

Ռոբերվալը անվանվել է Նոր Ֆրանսիայի թագավորի առաջին գեներալ-լեյտենանտ Ժան-Ֆրանսուա դե Ռոբերվալի (1500-1560) անունով։ Տարածքը, որտեղ գտնվում է քաղաքը, ձեռք է բերվել Թոմաս Ժամի կողմից 1855 թվականին։ Բնակավայրը հիմնադրվել է 1859 թվականին։ Քաղաքի աճը կապված է եղել անտառային արդյունաբերության զարգացման հետ։ 1888 թվականին Քվեբեկ-Սեն-Ժակ լճի երկաթուղային ընկերությունը Ռոբերվալում երկաթուղի է անցկացրել։ 1903 թվականին բնակավայրը դարձել է քաղաք։ 1976 թվականին Ռոբերվալը միավորվել է Սեն-Ժան-դե-Բրեբեֆի հետ։

Քաղաքը Սուրբ Ժան լճի նավիգացիոն և առողջարանային կենտրոնն է եղել։

## Բնակչություն
2011 թվականի մարդահամարի համաձայն՝ Ռոբերվալում բնակվում էր 10 227 մարդ։ Միջին տարիքը 48.3 տարին է։ Քաղաքի բնակչության 13,3% -ը 14 տարեկանից ցածր երեխաներ են, 6,2% -ը՝ 15-19 տարեկան, 20,0% -ը՝ 20-39 տարեկան, 32,0% -ը՝ 40-59 տարեկան, 28,4% -ը՝ 65 տարեկանից բարձր մարդիկ։

15տարեկանից բարձր 8865 բնակչից 3040 գտնվել են պաշտոնական ամուսնության մեջ, 1890-ը՝ քաղաքացիական ամուսնության, 2475–ը երբեք ամուսնացած չի եղել։ Ռոբերվալում կա 2830 տնային տնտեսություն և 1470 ընտանիք, ընտանիքում միջին թիվը 2,7 մարդ է, տնային տնտեսությունում՝ 2,1: Բնակչության 98,9% -ի մոտ միակ մայրենի լեզուն ֆրանսերենն է, բնակչության միայն 0,3% -ն է անգլերենը ճանաչել որպես միակ մայրենի լեզու։

2011 թվականին 58,7% -ը՝ քաղաքի բնակչության ավելի քան 25 տարեկանից բարձրը ստացել է բարձրագույն կրթություն (59,6% ազգային մակարդակ), Ընդ որում, 18,2% -ը ունեցել է համալսարանական դիպլոմ կամ աստիճան, 19,7% -ը՝ քոլեջի դիպլոմ և 20,8%-ը՝ առևտրային վկայական։ 2010 թվականին հարկերի վճարումից հետո ընտանիքի միջին եկամուտը կազմել է 58 097 դոլար։

## Ծանոթագրություններ

Կատեգորիա:1855 թվականին հիմնադրված բնակավայրեր
Կատեգորիա:Բնակավայրեր այբբենական կարգով
Կատեգորիա:Կանադայի քաղաքներ
Կատեգորիա:Քվեբեկի քաղաքներ
Վալլենար

thumb|180px|left|Քաղաքային հրապարակ
300px|thumb
**Վալլենար** (), քաղաք Չիլիում։ Համանուն կոմունայի և Ուասկո նահանգի վարչական կենտրոնը։ Քաղաքի բնակչությունը կազմում է 43 750 մարդ (2002)։ Քաղաքն ու կոմունան մտնում են Ուասկո նահանգի և Ատակամա շրջանի կազմի մեջ։

Կոմունայի տարածքը կազմում է 7 109,9 կմ², բնակչությունը՝ 51 917 մարդ (2017)։ Բնակչության խտությունը կազմում է 7,3 մարդ/կմ²։

## Տեղագրություն
Քաղաքը գտնվում է էլկի գետի հովտում։

Կոմունան սահմանակից է․
* հյուսիսում՝ Կոպյապո կոմունային,
* արևելքում՝ Թիերրա Ամարիլիա նահանգին,
* հարավ-արևելքում՝ Ալտո դել Կարմեն կոմունային,
* հարավում՝ Լա Իգուերա կոմունային,
* արևմուտքում՝ Ֆրեյրինա, Ուասկո կոմունաներին։

## Ժողովրդագրություն
2012 թվականի մարդահամարի ընթացքում Վիճակագրության ազգային ինստիտուտի (INE) կողմից հավաքված տեղեկությունների համաձայն՝ համայնքի բնակչությունը կազմում է։

## Կարևոր բնակավայրեր

## Ծանոթագրություններ

## Արտաքին հղումներ
* Կոմունայի պաշտոնական կայք
* Վալլենարի լուսանկարները www.flickr.com կայքում
*Վալլենար կումունա (citypopulation.de)

Կատեգորիա:Չիլիի քաղաքներ
Նովոսարատովկա

**Նովոսարատովկա**, գյուղ Արևելյան Հայաստանի Ելիզավետպոլի նահանգի Ելիզավետպոլի գավառում, իսկ ապա գյուղ Ադրբեջանական ՍՍՀ-ի Գետաբեկի շրջանում։ Գտնվում է Գետաբեկ քաղաքից 20 կմ արևմուտք, Կուր գետի վերին հոսանքի ձախ կողմում։

## Անվան ստուգաբանություն
Փնտխլու է կոչվել գյուղի շուրջը եղած կաղինի ծառերի պատճառով։

## Պատմություն
1850 թվականին Սարատովի նահանգից այստեղ են եկել 177 տուն՝ 1099 մոլոկան բնակիչ։

## Բնակչություն
1908 թվականին գյուղն ունեցել է 1805 ռուս բնակիչ։

## Տես նաև
* Ելիզավետպոլի նահանգի հայաբնակ բնակավայրեր

## Ծանոթագրություններ

Կատեգորիա:Արևելյան Հայաստանի գյուղեր
Սան Ֆելիպե (Չիլի)

**Սան Ֆելիպե** (), քաղաք Չիլիում։ Սան Ֆելիպե դե Ակոնկագուա նահանգի և համանուն կոմունայի վարչական կենտրոնն է։ Քաղաքի բնակչությունը կազմում է 53017 մարդ (2002)։ Քաղաքը և կոմունան ընդգրկված է Սան Ֆելիպե դե Ակոնկագուա նահանգի և Վալպարաիսոյի շրջանի կազմում։

Կոմունայի տարածքը կազմում է 186,5 կմ², բնակչությունը՝ 76 844 մարդ (2017)։ Բնակչության խտությունը 411,95 մարդ/կմ² է։
thumb|280px|left|Սան Ֆելիպե մունիցիպալիտետ

## Տեղագրություն
Քաղաքը գտնվում է նահանգի վարչական կենտրոն Վալպարաիսո քաղաքից 92 կմ արևելք։

Կոմունան սահմանակից է․
* հյուսիսում՝ Պուտաենդո կոմունային,
* արևելքում՝ Սանտա Մարիա կոմունային,
* հարավ-արևելքում՝ Լոս Անդես կոմունային,
* հարավում՝ Լյայլյայ կոմունային,
* արևմուտքում՝ Կատեմու կոմունային։

## Ժողովրդագրություն
2012 թվականի մարդահամարի ընթացքում Վիճակագրության ազգային ինստիտուտի (INE) կողմից հավաքված տեղեկությունների համաձայն՝ համայնքի բնակչությունը կազմում է․

## Կարևոր բնակավայրեր

## Ծանոթագրություններ

## Արտաքին հղումներ
* Կոմունայի պաշտոնական կայքը 
*Սան Ֆելիպե կոմունա (citypopulation.de)

Կատեգորիա:Չիլիի քաղաքներ
Սան Խոսե դե Մայպո

**Սան Խոսե դե Մայպո** (), քաղաք Չիլիում։ Նույնանուն համայնքի վարչական կենտրոնն է։ Քաղաքի բնակչությունը կազմում է 5281 մարդ (2002)։ Քաղաքն ու կոմունան մտնում են Կորդիլյերա նահանգի և մայրաքաղաքային շրջանի կազմի մեջ։

Կոմունայի տարածքը կազմում է 4 989,1 կմ², բնակչությունը՝ 18 189 մարդ (2017)։ Բնակչության խտությունը 3,65 մարդ/կմ² է։

## Տեղագրություն
Քաղաքը գտնվում է Չիլիի մայրաքաղաք Սանտյագո քաղաքից 33 կմ հարավ-արևելք։

Կոմունան սահմանակից է․
* հյուսիսում՝ Լոս Անդես կոմունային,
* արևելքում՝ Արգենտինայի Սան Խուան նահանգին,
* հարավ-արևմուտքում՝ Մոստասալ, Կոդեգուա, Մաչալի կոմունաներին,
* արևմուտքում՝ Պիրկե, Պուենտե Ալտո կոմունաներին,
* հյուսիս-արևմուտքում՝ Սանտյագո նահանգին։

## Ժողովրդագրություն
2012 թվականի մարդահամարի ընթացքում Վիճակագրության ազգային ինստիտուտի (INE) կողմից հավաքված տեղեկությունների համաձայն՝ համայնքի բնակչությունը կազմում է։

## Կարևոր բնակավայրեր

## Ծանոթագրություններ

## Արտաքին հղումներ
* Կոմունայի պաշտոնական կայքը
* Սան Խոսե դե Մայպո կոմունա (citypopulation.de)

Կատեգորիա:Չիլիի քաղաքներ
Նովոսպասովկա (Ելիզավետպոլի գավառ)

**Նովոսպասովկա**, գյուղ Արևելյան Հայաստանի Ելիզավետպոլի նահանգի Ելիզավետպոլի գավառում, իսկ ապա գյուղ Ադրբեջանական ՍՍՀ-ի Գետաբեկի շրջանում։ Գտնվում է Ելիզավետպոլ քաղաքից 45-50 կմ հարավ-արևմուտք։

## Պատմություն
Նախկինում կոչվել է Խնուս և եղել է հայաբնակ։

## Բնակչություն
XX դարի սկզբին ուներ 31 տուն՝ 222 ռուս բնակչով, իսկ 1908-ին՝ 232 ռուս բնակիչ։

## Տես նաև
* Ելիզավետպոլի նահանգի հայաբնակ բնակավայրեր

## Ծանոթագրություններ

Կատեգորիա:Արևելյան Հայաստանի գյուղեր
Նովոիվանովկա (Ելիզավետպոլի գավառ)

**Նովոիվանովկա**, գյուղ Արևելյան Հայաստանի Ելիզավետպոլի նահանգի Ելիզավետպոլի գավառում, իսկ ապա գյուղ Ադրբեջանական ՍՍՀ-ի Գետաբեկի շրջանում։ Գտնվում է Գետաբեկ քաղաքից 23 կմ հեռավորության վրա, Ձեգամ գետի փախակողմյան վտակներից մեկի վերին հոսանքի շրջանում, լեռնային վայրում։

## Պատմություն
Հնում եղել է հայաբնակ գյուղ։ 1853 թվականին այստեղ վերաբնակվել են 950 ռուս աղանդավորներ։

## Բնակչություն
1908 թվականին գյուղն ունեցել է 1305 ռուս բնակիչ։

## Պատմամշակութային կառույցներ
Նովոիվանովկայում պահպանվել էր հայկական գերեզմանոցի և եկեղեցու ավերակները։ Գյուղի մոտակայքում գտնվում է ավերակ սպիտակ հայկական եկեղեցի, որի պատճռով գյուղը նաև կոչում են Աղքիլիսա։

## Տես նաև
* Ելիզավետպոլի նահանգի հայաբնակ բնակավայրեր

## Ծանոթագրություններ

Կատեգորիա:Արևելյան Հայաստանի գյուղեր
Նուկզար

**Նուկզար**, գյուղ Արևելյան Հայաստանի Ելիզավետպոլի նահանգի Ելիզավետպոլի գավառում, իսկ ապա գյուղ Ադրբեջանական ՍՍՀ-ի Շամքորի շրջանում։ Գտնվում է Շամքոր քաղաքից 15 կմ հյուսիս-արևելք, Շամքոր գետի աջակողմյան սարավանդի վրա։

## Պատմություն
Եղել է հայաբնակ գյուղ։ 1988-1989 թվականներին Ադրբեջանում սկսված հայկական կոտորածների պատճառով բնակչությունը բռնագաղթեց։

## Բնակչություն
1908 թվականին գյուղն ունեցել է 932 հայ բնակիչ։

## Տնտեսություն
Բնակչության հիմնական զբաղմունքը հացահատիկային կուլտուրաների, կարտոֆիլի մշակությունն ու անասնապահությունն էր։

## Պատմամշակութային կառույցներ
Գյուղն ուներ քարակոփ հայկական եկեղեցի։ Նուկզարից հարավ-արևմուտք գտնվում էր Ս. Ամենափրկիչ վանքը (XII դար)։

## Հասարակական կառույցներ
Նուկզարն ուներ բուժկայան։

## Կրթություն
Գյուղն ուներ հայկական միջնակարգ դպրոց, գրադարան, ակումբ։

## Տես նաև
* Ելիզավետպոլի նահանգի հայաբնակ բնակավայրեր

## Ծանոթագրություններ

Կատեգորիա:Արևելյան Հայաստանի գյուղեր
Ժիլբեր Բարութչյան

**Ժիլբեր Բարութչյան** (), թուրքահայ սնկագետ, հայտնի է իր «Թուրքիայի սունկ» գրքով։ 2020 թվականի դրությամբ Ժիլբեր Բարութչյանը համարվում է Թուրքիայում միակ սնկագետը։

## Կենսագրություն
Ժիլբեր Բարութչյանը ծնվել է 1962 թվականին Ստամբուլում։ Պատանեկության տարիներին նա ավելի շատ հետաքրքրված էր բնության սպորտով՝ ձկնորսությամբ, լեռնագնացությամբ։ Բնության նկատմամբ հետաքրքրությունը պատճառ է հանդիսացել, որ նա դպրոցական տարիներին որպես գործունեություն ընտրի սկաուտությունը։ 1982 թվականին ավարտել է Գալաթասարայի ավագ դպրոցը, իսկ 22 տարեկանում՝ Ստամբուլի համալսարանի հնագիտական ֆակուլտետը։ Նույն թվականին նա տեղափոխվել է Շվեյցարիա, որտեղ սկսել է հետաքրքրվել սնկերով։

2006 թվականին Բարութչյանը հանձնել է շվեյցարական սնկի փորձագետների ասոցիացիայի մասնագիտացված քննություններ և արժանացել «VAPKO» դիպլոմի։ 2012 թվականնին հրատարակել է Թուրքիայում սնկերի մասին առաջին մասնագիտական գիրքը։

Ժիլբեր Բարութչյանը տարիներով սնկեր է ուսումնասիրել Ստամբուլի ամենահին անտառներից մեկում՝ «Բելգրադում», Պոլոնեզ գյուղում, Շիլեի, Թրակիայի և այլ շրջաններում, Տավրոսի, Բոլուի, Գիրեսունի և այլ լեռներում։ Նա այդ վայրերում աճող սնկերի լուսաննկարնները հրատարակել է իր «Թուրքիայի սունկ» գրքում։

Թուրքիայում գտնվելու ընթացքում նա անցկացրել է սնկերի վերաբերյալ դասընթացներ և կազմակերպել սեմինարներ ֆրանս-թուրքերեն լեզվով։ Ժիլբեր Բարութչյանը այսօր շարունակում է աշխատել սնկերի ուսումնասիրությամբ։

## Ծանոթագրություններ

## Արտաքին հղումներ
*Jilber Barutçiyan

Կատեգորիա:Թուրքահայ կենսաբաններ
Կոնստիտուսիոն (շրջան, Բուենոս Այրես)

**Կոնստիտուսիոն** (), Արգենտինայի մայրաքաղաք Բուենոս Այրեսի շրջաններից մեկը։ Ընկած է Անկախության պողոտայի, Կասերոս փողոցի և Ավենիդա Էնտրե-Ռիոս պողոտայի միջև։ Հյուսիսից սահմանակցում է Բուենոս Այրեսի Մոնսերատ, արևելքից՝ Սան Տելմո, հարավից՝ Բառակաս, արևմուտքից՝Պարկե Պատրիսիոսև Սան Կրիստոբալ շրջաններին։ Զբաղեցնում է մոտավորապես 2,11 կմ² տարածք։ Բնակչության թվաքանակը 2001 թվականին անցկացված մարդահամարի տվյալներով եղել է 41.894, բնակչության խտությունը կազմել է 19,854.9 մարդ/կմ²։

## Պատմություն
Գաղութային ժամանակներում՝ 1769 թվականին Բուենոս Այրեսի մերձակայքում ընկած այս տարածքը ընծայվել է եկեղեցական մի ծխի։ 1777 թվականին այն ընդգրկվել է քաղաքի կազմի մեջ։ Ժամանակի ընթացքում դարձել է բեթղեհեմյանների առաքելության (ուխտի) կարևոր կենտրոններից մեկը։ Վերջիններս այստեղ հիվանդանոց են հիմնել։ Տարիներ անց հիմնվել է նաև ագարակապանների արտադրանքի իրացման ընդարձակ շուկա, որն այդ ժամանակ (1856 թվականին) ընդունված արգենտինյան սահմանադրության պատվին անվանվել է Կոնստիտուսիոն։ Հետագայում այդ անվանումը տարածվել է ամբողջ շրջանի վրա։

Վերջին քսանամյակում շրջանը համբավվել է փողոցային պրոստիտուցիայով, թմրանյութերի առևտրով, տրանսվեստիտների ու պոռնիկների «կարմիր լապտերների» թաղամասով, ովքեր այստեղ մշտական գրանցում են ստացել Դոմինիկյան Հանրապետությունից գաղթածների կազմավորած համայնքի շնորհիվ (վերջիններս իրենց թաղամասում ստեղծել են թմրաբիզնեսի ցանց՝ ներգրավելով Կարիբյան կղզիներից եկածների)։ Այդ թաղամասը Բուենոս Այրեսում հռչակվել է որպես մարմնավաճառության և թմրանյութեր առևտրի գլխավոր խաչմերուկներից մեկը։ Սակայն շրջանի վարչակազմի կեցավայրի շուրջ՝ Ավենիդա Սան Խուան պողոտայի շրջակայքում ընկած թաղամասը արմատապես փոխվել է. շարք են մտել գրախանութներ, սրճարաններ, ռեստորաններ, բազմաբնակարան նորակառույց շենքեր, բարելավվել է հանրային տրանսպորտի աշխատանքը։

## Պատկերասրահ

Est.-Plaza-Constitución---3-07.jpg|Երկաթուղային կայարանի շենքը
Buenos Aires - Estación Constitución - 200506.jpg|Երկաթուղային կայարանի սրահը
Av 9 de Julio barrio Constitucion.jpg|Հուլիսի 9-ի անվան պողոտան
Av. Independencia 900.jpg|Անկախության պողոտան
Avenida 9 de Julio e Independencia, bajo el humo.jpg|Անկախության և Հուլիսի 9-ի պողոտաների խաչմերուկում
Av 9 de Julio y San Juan.jpg|Հուլիսի 9-ի և Սան Խուան պողոտաների խաչմերուկում


## Ծանոթագրություններ

## Արտաքին հղումներ
*Barriada: Constitución 

Կատեգորիա:Արգենտինայի բնակավայրեր
Կատեգորիա:Բուենոս Այրես
Էպիզոոտոլոգիա

**Էպիզոոտոլոգիա**, (էպի… վրա,  zoon – կենդանի և … լոգիա), գյուղատնտեսական կենդանիների վարակիչ հիվանդությունների առաջացման, զարգացման և մարման օրինաչափություններն ուսումնասիրող գիտություն։

Մշակում է նաև վարակիչ հիվանդությունների դեմ պայքարի, բուժման և կանխարգելման միջոցառումներ։ Ունի ընդհանուր և մասնավոր բաժիններ։ Ընդհանուրը բացահայտում է հիվանդությունների զարգացման պրոցեսի օրինաչափություններն ու ընդհանուր հարցերը, մշակում դրանց դեմ պայքարի ու վերացման սկզբունքները, իսկ մասնավորը՝ առանձին հիվանդություններին վերաբերող նույն հարցերը։

## Տես նաև
* Անասնաբուժություն

## Գրականություն
* Բոյախչյան Հ. Բ., Էպիզոոտոլոգիա և միկրոբիոլոգիա, Ե., 1962: 
* Ганушкин M.C., Общая эпизоотология, 4 Изд., M., 1961.

 

Կատեգորիա:Կենդանիների հիվանդություններ
Կատեգորիա:Անասնաբուժություն
Կատեգորիա:Համաճարակաբանություն
Կատեգորիա:Անսանաբուժություն
Էպիսոմներ

**Էպիսոմներ**  (էպի… և  – մարմին), բակտերիաների գենետիկական տարրեր, որոնք բջջում ունակ են գործելու անկախ բակտերային քրոմոսոմներից։ Տերմինն առաջարկել է Թոմպսոնը (1931)՝ գենային մուտացիաների տեսությունը շարադրելիս։ Էպիսոմները ԴՆԹ–ի մոլեկուլներն են, որոնցով պայմանավորված են բակտերիաների մի շարք կարևոր հատկանիշներ, օրինակ, անտիբիոտիկների և սուլֆանիլամիդային պատրաստուկների նկատմամբ եղած կայունությունը։

Կատեգորիա:Գենետիկա
Օթախչի Թաքնալի

**Օթախչի Թաքնալի**, գյուղ Արևելյան Հայաստանի Ելիզավետպոլի նահանգի Ելիզավետպոլի գավառում։

## Բնակչություն
1907 թվականին գյուղն ունեցել է 368 խառը բնակիչ, իսկ 1908-ին՝ 605 կովկասի թաթար բնակիչ։

## Տես նաև
* Ելիզավետպոլի նահանգի հայաբնակ բնակավայրեր

## Ծանոթագրություններ

Կատեգորիա:Արևելյան Հայաստանի գյուղեր
Կանզաս Սիթի (Կանզաս)

**Կանզաս Սիթի** (), քաղաք ԱՄՆ-ում, Կանզաս նահանգի արևելյան սահմանին, Միսսուրի գետի ափին։ Վայանդոտտ շրջանի վարչական կենտրոն,

Կանզաս Սիթի ագլոմերացիայի երրորդ ամենամեծ քաղաքը։ Բնակչությունը՝ 146 866 մարդ (2000)։ Միսսուրի նահանգի Կանզաս Սիթիից տարբերելու համար Կանզասի Կանզաս Սիթիի համար օգտագործվում է KCK հապավումը։

## Պատմություն
Հին Կանզաս Սիթին ձևավորվել է 1868 թվականին։ Քաղաքի առաջին ընտրությունները տեղի են ունեցել 1872 թվականի հոկտեմբերի 22-ին, դատավոր Հիրամ Սթիվենսի հրամանով։ 1880 թվականի հունիսին Կանզասի նահանգապետը Կանզաս Սիթին հայտարարեց երկրորդ կարգի քաղաք։ 1886 թվականի մարտին Հին Կանզաս Սիթիի  և մոտակա Արմսթրոնգ, Արմորիդեյլ, Ռիվերվյու և Վյանդոտտ (Wyandotte) քաղաքների հետ միաձուլման հետևանքով ձևավորեց Նոր Կանզաս Սիթի քաղաքը։ Հինգ քաղաքներից ամենահինը Վյանդոտն էր, որը հիմնադրվել է 1826 թվականին հնդիկ կրոնական առաջնորդ Տենսքվատավայի կողմից, որպես շոնի ժողովրդի (հնդկացի ժողովուրդ) ազգային օջախ։ 1832 թվականին Օհայոյից 687 վյանդոտ-հնդկացիներ տեղափոխվեցին այստեղ։ Միևնույն ժամանակ, միասնական բնակավայրը ստացել է Վյանդոտտ անունը։ 1855 թվականին տեղի հնդկացիները դարձան ԱՄՆ քաղաքացի։

## Հիշատակումներ արվեստում
Քաղաքին է նվիրված Ջերրի Լիբերի և Մայք Ստոլերի համանուն ռոք-ն-ռոլ երգը է։ Երգը կատարել են բազմաթիվ կատարողներ, ամենահայտնին «Բիթլզ»-ի կատարումն է՝ «Beatles for Sale» ալբոմ, 1964։

XXVI դարի Կանզաս Սիթիում են կատարվում Battle Angel գործողությունները՝ վայր, որում գտնվում է տիեզերական վերելակը։

## Բնակչություն
*Սպիտակամորթներ՝ 52,2%
*Աֆրոամերիկացիներ՝ 26,8%
*Բնիկ ամերիկացիներ՝ 0,8%
*Ասիացիներ՝ 2.7%
*Խաղաղօվկիանոսյան կղզիաբնակներ՝ 0.1%
*Այլ ռասսաներ՝ 13,6%
*Իսպանախոս կամ լատինոամերիկացիներ (ցանկացած ռասսայի)՝ 27,8%
*Իսպանախոս սպիտակամորթներ՝ 40,2%

## Տնտեսություն
Քաղաքում է գտնվում «GM» գործարանը, որն արտադրում է Chevrolet Malibu և Saturn Aura ավտոմեքենաները։

Աշխատանքի վիճակագրության բյուրոյի տվյալները ցույց են տալիս, որ զբաղվածությունը Կանզաս նահանգի Վայանդոտտ շրջանում աճել է 4% -ով 2011 -ի մարտից մինչև 2012 -ի մարտը։ Աշխատողների թվի կտրուկ աճը հանգեցրեց նրան, որ Վայանդոտտ շրջանը զբաղեցրել է 19-րդ տեղը երկրում աշխատատեղերի աճով`2012 թվականի սեպտեմբերի 28-ի դրությամբ։

Կանզաս Սիթիում է գտնվում General Motors Fairfax հավաքման գործարանը, որն արտադրում է Chevrolet Malibu-ն և Buick LaCrosse-ը.

Խոշորագույն գործատու է Կանզասի համալսարանի հիվանդանոցը։

## Սպորտ
Քաղաքում է գտնվում MLS-ում հանդես եկող «Սպորտինգ Կանզաս Սիթի» ֆուտբոլային ակումբը։

## Ծանոթագրություններ

## Արտաքին հղումներ
* Официальный сайт города
* Public Library
* Public Schools
* Police Department

Կատեգորիա:1868 թվականին հիմնադրված բնակավայրեր
Կատեգորիա:Կանզասի քաղաքներ
Յոսիհիդե Սուգա

**Յոսիհիդե Սուգա** (, ), Ճապոնացի պետական և քաղաքական գործիչ. Ճապոնիայի Լիբերալ-դեմոկրատական կուսակցության նախագահ 2020 թվականի սեպտեմբերի 14-ից, Ճապոնիայի վարչապետը 2020 թվականի սեպտեմբերի 16-ից։

## Կենսագրություն
Ծնվել է Ակինոմիա գյուղում, Օգատիի գավառում (այժմ Յուձավա քաղաք), Ակիտա պրեֆեկտուրա, Ճապոնիա։ Ելակի ֆերմերի և ուսուցչուհու ընտանիքում։ Ստացել է բակալավրի աստիճան Տոկիոյի Հոսեյ համալսարանում։ 11 տարվա ընթացքում աշխատել է որպես խորհրդարանի պատգամավորի օգնական, այնուհետև՝ արտաքին առևտրի և արդյունաբերության նախարարությունում 1984 թվականին, որից հետո՝ Յոկոհամայի քաղաքային խորհրդի անդամ։

Առաջին անգամ Ճապոնիայի խորհրդարան է ընտրվել 1996 թվականին Լիբերալ-դեմոկրատական կուսակցության ցուցակով։ Սկզբում խմբակցության անդամ է եղել Կեյձո Օբուտին, բայց խմբակցությունից դուրս է եկել 1998 թվականին կուսակցության ղեկավարի ընտրություններում Օբուտիի թեկնածությունը չսատարելուց հետո։

Շինզո Աբեի առաջին կաբինետում 2006 թվականի սեպտեմբերից մինչև 2007 թվականի օգոստոս զբաղեցրել է ներքին գործերի և հաղորդակցությունների նախարարի պաշտոնը։

Ճապոնիայի կառավարության գլխավոր քարտուղար (2012-2020)։

2020 թվականի սեպտեմբերի 14-ին ընտրվել Է Ճապոնիայի Լիբերալ-դեմոկրատական կուսակցության նախագահի պաշտոնում։ 2020 թվականի սեպտեմբերի 16-ին խորհրդարանը հաստատել է երկրի վարչապետի պաշտոնում։

2021 թվականին Եսիհիդե Սուգան կարգադրել Է Ճապոնիայի Նախարարների կաբինետում նոր պաշտոն ստեղծել մի պաշտոնյայի համար, որը կոչված է առաջնորդելու մենակության դեմ պայքարը։

## Քննադատություն
Մեկնաբանելով հայտնի երգիչ Մասահարու Ֆուկույամայի և դերասանուհի Կաձուե Ֆուկիսիի հարսանիքը՝ Սուգան հայտարարել է. Հուսով եմ, որ այդ ամուսնությունը մայրերին դրդում է երեխաներ ունենալ։ Խնդրում եմ, շատ երեխաներ ծնեք։ Որից հետո ֆեմինիստուհիները մեղադրել է պաշտոնյային մեղադրել են սեռական խտրականության մեջ, իսկ ձախ ճամբարի  ընդդիմախոսները նրանում, որ նա գնում է ճապոնական միլիտարիստների ճանապարհով, որոնք կոչ էին անում կանանց, ծննդաբերել ավելի շատ ապագա զինվորներ։ Քննադատությանն ի պատասխան Սուգան հայտարարել է, որ, իհարկե, յուրաքանչյուրը ազատ է ինքնուրույն որոշել՝ պետք է ամուսնանալ, թե երեխաներ ունենալ, բայց կառավարությունը պետք է աշխատի այնպիսի հասարակություն ստեղծելու ուղղությամբ, որտեղ մարդկանց հարմար կլիներ ամուսնանալ և երեխաներ դաստիարակել։

## Ծանոթագրություններ

## Արտաքին հղումներ
* Официальный веб-сайт Ёсихидэ Суги 

Կատեգորիա:Ճապոնացի պետական գործիչներ
Կատեգորիա:Ճապոնիայի արտաքին գործերի նախարարներ
Կատեգորիա:Ճապոնիայի վարչապետներ
Կատեգորիա:Ճապոնիայի քաղաքական գործիչներ
Կատեգորիա:Պետության գործող ղեկավարներ
Էպիֆիտներ

մինի|Էպիֆիտ ծառի վրա Կոստա Ռիկայում
**Էպիֆիտներ** ( էպի … և φυτσν  – բույս), բույսեր, որոնք ապրում են մեկ այլ բույսի (հիմնականում՝ ծառատեսակների) վրա և առնչություն չունեն հողի հետ։ Էպիֆիտներով հարուստ են հատկապես արևադարձային և մերձարևադարձային խոնավ անտառները։ Էպիֆիտներ աճում են ծառերի սաղարթի, ճյուղերի, ցողունի վրա։ Էպիֆիտներ կարող են դառնալ ծառերը, թփերը, խոտաբույսերը, ջրիմուռները, մամուռներն ու քարաքոսերը։ Զանգեզուրի և Դիլիջանի անտառներում համարյա բոլոր հասակավոր ծառերը պատված են գունավոր քարաքոսերով ու մամուռներով, իսկ Տաշիրի շրջանի լճակներում տարածված սպիտակ ջրաշուշանի վրա աճում են ջրիմուռային էպիֆիտներ։ Էպիֆիտներն իրենց անհրաժեշտ սննդանյութերն ստանում են շրջապատող պայմաններից (օդ, մթնոլորտային տեղումներ և այլն), ինչպես նաև այն բույսի մեռած հյուսվածքներից, որի վրա աճում են։ 

Կատեգորիա:Բույսերի էկոլոգիա
Կատեգորիա:Բույսերի մորֆոլոգիա
Կատեգորիա:Օրգանիզմների փոխհարաբերությունների տեսակներ